Skok oor kindermishandelingvideo | Maroela Media
'n Video waarin gesien word hoe 'n vrou 'n klein baba herhaaldelik hard deur die gesig slaan, het wyd opslae op sosiale media gewek.
Die video, wat glo reeds in Augustus geneem is, word die afgelope paar weke wyd op sosiale media gedeel en deur sommige gebruikers voorgehou as 'n voorval wat in Suid-Afrika plaasgevind het. Die werklike oorsprong van die video het egter eers onlangs aan die lig gekom.
Volgens verskeie internasionale nuusagentskappe het die voorval in Almaty in Kazakstan plaasgevind. The Mirror berig die vrou in die video, Aygul Kozhabaevna, is later in Oezbekistan in hegtenis geneem.
Volgens berigte het die vrou aan polisiebeamptes erken dat sy haar baba herhaaldelik geklap het omdat die kind nie wou ophou huil nie. Sy was nie bewus daarvan dat haar vriendin se agtjarige dogter die voorval afgeneem het nie. In die video wat 58 sekondes lank duur, kan gesien word hoe die vrou die baba 42 keer klap elke keer dat hy begin huil.
Die vrou staar nou aanklagte van kindermishandeling en die onwettige oorsteek van die grens tussen Kazakstan en Oezbekistan in die gesig.
Suid-Afrika voer tans sy bekende veldtog, 16 dae van aktivisme teen geweld teenoor vroue en kinders, wat vanjaar van 25 November tot 10 Desember plaasvind. Die veldtog het ten doel om bewusmaking te skep van die omvang van vroue- en kindermishandeling en slagoffers en die publiek as geheel in te lig oor waar om aan te klop vir hulp.
Die video is uiters ontstellend en nie geskik vir kinders of sensitiewe lesers nie. Kyk dit hier.
Dodetal styg ná 'stuifmeelstorm'
nee, ek gaan nie kyk nie, huil sommer as ek net daaraan dink. Mense, moet asb nie dat iemand anders jou kind grootmaak nie. Ander het geen ware liefde vir jou kinders nie. My kinders was in 'n 'goeie' skooltjie, maar ek vertrou almal ook net sover ek hulle kan sien – daar was kameras in die klasse. My kinders vertel my nou hoe hulle soms emosioneel seergemaak is – ek dink hulle sal oor dit kom. Ek glo nie dis reg om tuis te bly en self kinders groot te maak nie – kinders het akademiese en sosiale agterstande… Lees meer »
Sluit haar toe en gooi die sleutel weg. Ek is al so keelvol daarvoor dat SUID AFRIKA altyd as die land voorgehou word waarin die goed gebeur. Dit gaan baie erg ook in ander lande. Roei geweld teen kinders en vroue totaal uit, nie net in SA nie, maar ook in alle ander lande, ook die midde-ooste waar vroue geen stem het nie.
WEET IEMAND OF DIE BABA NOG LEWE?????
En hoe lekker het mense nie op facebook geskryf dat hulle moeg is vir SA se onvermoë om op te tree teen die "ander" in die land wat wit mense so aanrand en nou kom die waarheid uit dat die vrou nie eens Suid Afrikaner is nie. Wag sy is nie eers vd kontinent nie!!!